Φάρος του Θερμαϊκού: Στη μνήμη του αξέχαστου Μανώλη Καντιδάκη\nΣτη μνήμη του αξέχαστου Μανώλη Καντιδάκη\nΜε μεγάλη, δυστυχώς, καθυστέρηση, πληροφορηθήκαμε το θάνατο ενός πολύ καλού και αγαπημένου μας φίλου, συναγωνιστή και συντρόφου, του λαμπρού αρχιτέκτονα Μανώλη Καντιδάκη, ο οποίος «έφυγε» από τη ζωή στις 4 Δεκεμβρίου 2016, μετά από πολύμηνη αρρώστια, σε ηλικία 66 χρόνων.\nΟ Μανώλης Καντιδάκης, που το 40ήμερο μνημόσυνο από το θάνατό του τελέστηκε χτες, στον Ιερό Ναό του αγίου Ιωάννη Χρυσόστομου, στην περιοχή Παπάφη, γεννήθηκε το 1950 στις Γωνιές Μελαβυζίου του Ηρακλείου Κρήτης και καταγόταν από προοδευτική, αριστερή οικογένεια.\nΣπούδασε αρχικά στην Αρχιτεκτονική Σχολή του Πανεπιστημίου της Φλωρεντίας και από το 1975 εγκαταστάθηκε στη Θεσσαλονίκη, όπου ολοκλήρωσε τις σπουδές του στην Αρχιτεκτονική Σχολή του ΑΠΘ. Από το 1979 άσκησε το επάγγελμα του αρχιτέκτονα, εκπονώντας μεγάλο αριθμό αρχιτεκτονικών και πολεοδομικών μελετών. Συμμετείχε σε αρκετούς αρχιτεκτονικούς διαγωνισμούς, αποσπώντας πολλές φορές το πρώτο βραβείο. Επί σειρά ετών εργάστηκε ως Επιστημονικός Συνεργάτης στην Αρχιτεκτονική Σχολή του ΑΠΘ.\nΣτην ΚΝΕ οργανώνεται μετά την εγκατάστασή του στη Θεσσαλονίκη το 1975, ακολουθώντας τα βήματα του μεγαλύτερου αδερφού του, Γιάννη, ο οποίος ήδη είχε αναπτύξει μέσα από τις γραμμές της ΚΝΕ έντονη αντιδικτατορική δράση. Για πολλά χρόνια συμμετείχε δραστήρια στην οργανωμένη ζωή και δράση ως στέλεχος της ΚΝΕ και του ΚΚΕ. Αρκετές φορές ήταν υποψήφιος στο Δήμο Θεσσαλονίκης με τα ψηφοδέλτια της αριστεράς.\nΓια αρκετές δεκαετίες ανέπτυξε έντονη δράση στο κίνημα των μηχανικών, μέσα από τις γραμμές της «ΠΑΝΕΠΙΣΤΗΜΟΝΙΚΗΣ». Υπήρξε πολλές φορές υποψήφιος στο ΤΕΕ, στο ΣΑΔΑΣ και στο ΣΑΘ, όπου τιμήθηκε με την ψήφο των συναδέλφων του και εκλέχτηκε σε διάφορες θέσεις.\nΕτικέτες ΑΠΘ, Καντιδάκης, κηδείες, ΚΚΕ, ΚΝΕ


dc.contributor.advisor Persefoni Fokiali\ndc.contributor.advisor Goulas, Christos\ndc.contributor.author Λιάσκος, Ιωάννης\ndc.description.abstract Η παρούσα εργασία είχε ως στόχο την διερεύνηση της αναγκαιότητας, της σπουδαιότητας και του ρόλου της Μαθητείας που εφαρμόζει ο Ο.Α.Ε.Δ., στην Επαγγελματική Εκπαίδευση και Κατάρτιση της χώρα μας. Δόθηκε ιδιαίτερη βαρύτητα στην σύνδεσή της με τον Επαγγελματικό Προσανατολισμό και παράλληλα διερευνήθηκε η σημαντική λειτουργία του, αυτή της Επαγγελματικής Τοποθέτησης. Επιχειρήθηκε μια διαχρονική αποτίμηση της πορείας της και αποτυπώθηκαν πλεονεκτήματα, μειονεκτήματα, προβληματισμοί, προκλήσεις. Κάτω από αυτό το πλαίσιο και μελετώντας την περίπτωση του Ν. Ευβοίας, που διαθέτει σχολές μαθητείας του Ο.Α.Ε.Δ. εξετάστηκαν οι απόψεις φορέων επιχειρηματικότητας της ευρύτερης περιοχής που γνωρίζουν τον θεσμό της Μαθητείας. Αφορά σε ποσοτική έρευνα , μέσω ερωτηματολογίων, στην οποία συμμετείχαν συνολικά εικοσιδύο μικρές, μεσαίες και μεγάλες επιχειρήσεις της περιοχής. Η παρούσα έρευνα μας έδωσε την δυνατότητα να παρατηρήσουμε ότι η πλειοψηφία των επιχειρήσεων που συμμετέχουν σε προγράμματα Μαθητείας, στηρίζουν και θα συνεχίσουν να στηρίζουν τον θεσμό. Σε μεγάλο ποσοστό οι επιχειρήσεις προτίθενται να αυξήσουν τις προσφερόμενες θέσεις Μαθητείας στο επόμενο έτος και μάλιστα είναι διατεθειμένες να απασχολήσουν μόνιμα τους αποφοίτους των σχολών του ΟΑΕΔ. Τα αποτελέσματα της έρευνας ανέδειξαν μεγάλη αναγκαιότητα του θεσμού κάτω από το πρίσμα αλλαγών στο επίπεδο εφαρμογής του προγράμματος. Για να ενισχυθεί η ελκυστικότητα του θεσμού απαιτούνται αλλαγές στις ιδιαιτερότητες της κάθε επιχείρησης, καθώς και βοήθεια από την πολιτεία στον τομέα των οικονομικών ή μη κινήτρων. en_UK\ndc.subject επαγγελματική εκπαίδευση en_UK\ndc.subject επαγγελματικό προσανατολισμό en_UK\ndc.subject Ν. Ευβοίας en_UK\ndc.subject μαθητεία en_UK\ndc.title Η Μαθητεία του Ο.Α.Ε.Δ. στο πλαίσιο της επαγγελματικής εκπαίδευσης και κατάρτισης. Αναγκαιότητες-Προβληματισμοί και η ιδιαίτερη σύνδεσή της με τον επαγγελματικό προσανατολισμό και την επαγγελματική τοποθέτηση. Μελέτη περίπτωση του Ν. Ευβοίας en_UK


M-18 Hellcat | Greek Military Vehicles\nPosted on 6 Ιουλίου 2015 by vonkalts\nΤύπος: Καταστροφέας αρμάτων\nΜήκος: 6.68 m\nΠλάτος: 2.87 m\nΎψος: 2.57 m\nΚινητήρας: Continental R-975 C1\nΤαχύτητα: 88 km/h\nΑυτονομία: 240 km\nΟπλισμός: Πυροβόλο 76mm M1A1 και 1 πολυβόλο των 0.50cal Browning M1919A4\nΙστορικά στοιχεία: Συνολικά κατασκευάστηκαν 2500 οχήματα (7/1943-10/1944). Ο Ελληνικός στρατός παρέλαβε 127 Μ-18 από το 1952 έως το 1954, παραμένοντας όμως σε ενεργό υπηρεσία έως τα μέσα τις δεκαετίας του ’70.\nΠληροφορίες: http://hellarmforces2010.blogspot.gr/2013/11/m-18-hellcat.html και στην https://en.wikipedia.org/wiki/M18_Hellcat\n«Μ-18 Καταστροφέας Αρμάτων στον ΕΣ: Με την εμφάνιση νεώτερων και ικανότερων αρμάτων μάχης οι καταστροφείς αρμάτων αποσύρθηκαν ολοκληρωτικά από τις τάξεις του Αμερικανικού Στρατού. Έτσι, πολλoί από τους M-18 Hellcat κατέληξαν ως δωρεάν βοήθεια σε συμμαχικές χώρες. Ανάμεσα σε αυτές και η Ελλάδα που παρέλαβε τους πρώτους M-18 στις 7/1/1952 εξοπλίζοντας το νεοσύστατο 397 Σύνταγμα Καταστροφέων Αρμάτων (ΣΚΑ) στο Σβορώνο Πιερίας. Έως το 1954 παρελήφθησαν συνολικά 127 μονάδες με τις οποίες εξοπλίστηκαν τα επίσης νεοσύστατα (ιδρυθέντα το 1953) 398 και 399 ΣΚΑ. Το 1958 τα ΣΚΑ καταργούνται και οι Μ-18 αποθηκεύονται, αλλά το 1959 επανέρχονται σε υπηρεσία και τα ΣΚΑ επανιδρύονται ως Επιλαρχίες Καταστροφέων Αρμάτων (ΕΚΑ) με δύο Ίλες έκαστη. Οι ΕΚΑ διατίθενται στο καθένα από τα τρία Τεθωρακισμένα Συγκροτήματα που ιδρύονται τότε υπό την ΧΧ Τεθωρακισμένη Μεραρχία, διαδικασία που ολοκληρώνεται το 1960. Συγκεκριμένα, η 397 ΕΚΑ διατίθεται στο Α’ Τεθωρακισμένο Συγκρότημα, η 398 στο Β’ και η 399 στο Γ’. Το 1963 τα Τεθωρακισμένα Συγκροτήματα διαλύονται και το ίδιο συμβαίνει και με τις ΕΚΑ οι οποίες δίνουν τη θέση τους σε Επιλαρχίες Μέσων Αρμάτων. Έτσι οι Μ-18 διασκορπίζονται σε διάφορες Μονάδες ανά την επικράτεια χρησιμοποιούμενοι σε ρόλο παροχής πυρών υποστήριξης, περισσότερο ως ελαφρά άρματα παρά ως καταστροφείς. Την ίδια περίπου περίοδο φημολογείται η παράδοση και ενός μικρού αριθμού επιπλέον οχημάτων του τύπου (περί τις 30-35 μονάδες) που όμως βρίσκονταν σε πολύ άσχημη κατάσταση και αξιοποιήθηκαν κυρίως για ανταλλακτικά. Το καλοκαίρι του 1967 αποστέλλονται μυστικά στη Κύπρο 13 Μ-18 Hellcat (μια Ίλη) με τα οποία εφοδιάζεται η ελληνική Μεραρχία «Μενέλαος» (ΕΛΔΥΚ/Μ). Σταδιακά καταφθάνουν στο νησί και άλλα τέτοια οχήματα (άνω των 30) συγκροτώντας τελικά μια Επιλαρχία, η παραμονή της οποίας εκεί ήταν σύντομη καθώς αποχώρησε μαζί με την προϊστάμενη Μεραρχία μετά από μερικούς μήνες. Στα τέλη της δεκαετίας του ’60 τα M-18 αποσύρθηκαν με εξαίρεση έναν μικρό αριθμό που παρέμεινε σε υπηρεσία με εκπαιδευτικά καθήκοντα έως τα μέσα της δεκαετίας του ’70 (κάποια μεμονωμένα οχήματα ίσως συνέχισαν να χρησιμοποιούνται ως εκπαιδευτικά έως και τις αρχές τις επόμενης δεκαετίας). Από τα οχήματα που αποσύρθηκαν άλλα διαλύθηκαν και άλλα διαχωρίστηκαν σε σκάφη και πύργους στα στρατιωτικά εργοστάσια του Ε.Σ. Τα μεν σκάφη διαλύθηκαν επίσης, οι δε πύργοι όμως τοποθετήθηκαν στα βόρεια σύνορά μας ως σταθερά πυροβολεία. Κατά τη δεκαετία του ’80 οι πύργοι αυτοί μετεγκαταστάθηκαν σε νησιά του Αιγαίου όπου συνέχισαν να χρησιμοποιούνται για αρκετά χρόνια σε αντιαποβατικό ρόλο (ίσως κάποιοι να παραμένουν λειτουργικοί μέχρι σήμερα). Ένα πλήρες M-18 Hellcat διασώζεται σήμερα στο Μουσείο Τεθωρακισμένων του ΚΕΤΘ.» Πηγή: Tassos Tsiplakos\nThis entry was posted in 1951-1974 and tagged Made in USA,Tank Destroyer,Tracked Vehicle. Bookmark the permalink.\nSteyr 680MH →\nOne thought on “M-18 Hellcat”\nΠαράθεμα: Η σταδιοδρομία του καταστροφέα αρμάτων M-18 Hellcat στον Ελληνικό Στρατό - Πτήση & Διάστημα


Για τη γένεση της τραγωδίας οι γνώμες των ερευνητών εξακολουθούν να διίστανται. Παρατηρήσεις σε πρωτόγονες κοινωνίες διατηρούν σίγουρα την αξία τους, κυρίως για τη μάσκα ως μέσο μεταμόρφωσης, καθώς και για το φαινόμενο της θεοληψίας: ο άνθρωπος μιμούμενος τις δαιμονικές δυνάμεις νομίζει ότι τις νιώθει μέσα του. Οι αγροτικές γιορτές και οι θρησκευτικές τελετουργίες έχουν κοινές ρίζες και ανταποκρίνονται σε ανάγκες κοινές σε όλους τους ανθρώπους. Η μορφή όμως που πήρε η έκφραση αυτή στην Aττική με τη δημιουργία της δραματικής ποίησης δεν επιτεύχθηκε πουθενά αλλού. Ήταν οι θεσμοί της δημοκρατίας και ο ελεύθερος διάλογος οι βασικές προϋποθέσεις που άλλαξαν το περιεχόμενο και τη μορφή των διονυσιακών λαϊκών τελετουργιών και των διθυραμβικών ύμνων. Πολύ σύντομα τα θέματα προέρχονται από άλλους μύθους εκτός των διονυσιακών. Η μορφή του δράματος έχασε τον αυτοσχεδιασμό της και απέκτησε σταθερή δομή. Ο ρόλος του χορού μειώθηκε, ενώ αντίθετα αυξήθηκε εκείνος του υποκριτή.\nΣύμφωνα με την παράδοση, γύρω στα μέσα του 6ου αιώνα π.Χ., όταν τύραννος στην Αθήνα ήταν ο Πεισίστρατος, ο ποιητής Θέσπης παρενέβαλε στο διθύραμβο προς τιμήν του Διονύσου, τον οποίο έψαλλε ένας χορός, στίχους σε άλλο μέτρο και χωρίς μελωδία, με τους οποίους αποκρινόταν ο ίδιος (υπεκρίνετο, από όπου υποκριτής, δηλαδή ηθοποιός) στα λόγια του χορού. Έτσι ο Θέσπης θεωρείται ο πατέρας της τραγωδίας και του θεάτρου γενικά.\nΧοιρίλος (523-520 π.Χ.): Για το Χοιρίλο γνωρίζουμε μόνον ότι έγραψε πολλά έργα.\nΦρύνιχος: Σώζονται οι τίτλοι δύο τραγωδιών του με ιστορικό περιεχόμενο: Μιλήτου Άλωσις, για την οποία τιμωρήθηκε από τους Αθηναίους επειδή πραγματευόταν την καταστολή της επανάστασης των Μιλησίων από τους Πέρσες και τους θύμισε "οικεία κακά" και Φοίνισσαι, που είχε ως υπόθεση την ήττα των Περσών στη Σαλαμίνα, με χορό γυναικών από τη Φοινίκη. Μ' αυτήν το 476 π.Χ. κέρδισε στο δραματικό αγώνα.\nΠρατίνας: Σε κάποιο δραματικό αγώνα, τον πρώτο που γνωρίζουμε, μεταξύ 499 και 496 π.Χ., βρέθηκε αντιμέτωπος με τον Αισχύλο. Αναφέρεται κυρίως ως αναμορφωτής του σατυρικού δράματος.


Ψύχραιμη ανάλυση: «Βυτιοφόρο ο ΣΥΡΙΖΑ, καθάρισε τον απόπατο»\nΥπήρχαν τρωκτικά στο ΠΑΣΟΚ;\nΈτρωγαν, έτρωγαν, έτρωγαν;\nemo.team\tTwitter 21 Μάϊος 2022, 20:42\nΌχι και τόσο κολακευτικά λόγια προς τα στελέχη που αποχώρησαν από το παλιό ΠΑΣΟΚ για άλλα κόμματα,δηλαδή τον ΣΥΡΙΖΑ, εξαπέλυσε από το βήμα του ιστορικού συνεδρίου του κόμματος ο πρώην πρόεδρος της Βουλής Απόστολος Κακλαμάνης.\nΟ κ. Κακλαμάνης έχοντας ένα καλό λόγο για όλους όσοι βρήκαν στέγη στον ΣΥΡΙΖΑ μετά το 2012 υπογράμμισε με παραστατικό τρόπο πως «ήρθε το βυτιοφόρο του ΣΥΡΙΖΑ και το ξεκαθάρισε. Κάθε σπίτι έχει τον απόπατό του».\nΈκανε και live ανάλυση που συνέβη αυτό έκανε σύγκριση με «ποντίκια» που δεν είχαν λόγο παραμονής στο ΠΑΣΟΚ, από τη στιγμή που είχε πάψει να είναι κόμμα του 40%, που είτε θα κατείχε την εξουσία, είτε θα έκανε διάλειμμα για τσιγάρο, λάθος Cohiba.\nΤι μας λέει ο Τόλης;\nΦήμες και διαδόσεις, δεν τα πιστεύουμε αυτά.\nΊσως ο κος Κακλαμάνης έπεσε θύμα της προπαγάνδας των δυνάμεων που αντιστρατεύονται το ΠΑΣΟΚ, παλιό και νέο, θα καθιερωθεί αυτό σαν τα ημερολόγια να δείτε, αμήν.\nΣε άλλο σημείο της ομιλίας του ο πρώην πρόεδρος της Βουλής τόνισε πως «η επιστροφή στα σύμβολα και τον τίτλο δεν σημαίνει αναπαλαίωση» .\nΝέο ενοικιαστή έχει το κόμμα, πήρε το παλιό όνομα της φίρμας, θα βάψει πρόσοψη με 2-3 νέα πρόσωπα και από μέσα το όλον ΠΑΣΟΚ που αγαπήσαμε (να μισούμε).\nΌλα καλά παιδιά, βγαίνουμε από τις κρίσεις!\nΤο ΠΑΣΟΚ αν το καλοσκεφτεί κανείς, δεν έφυγε ποτέ.\nΓιατί πριν από κόμμα είναι στάση ζωής, είναι νοοτροπία, είναι τρόπος σκέψης…


Ο Αλ. Χαρίτσης στο News247.gr: Επιτυχία η έξοδος από τα μνημόνια και αποτυχία σε ζητήματα καθημερινότητας! | Foninews.gr\nΟ Αλ. Χαρίτσης στο News247.gr: Επιτυχία η έξοδος από τα μνημόνια και αποτυχία σε ζητήματα καθημερινότητας!\nBy on\t 4 Ιουλίου 2019 ΠΟΛΙΤΙΚΗ, ΣΥΝΕΝΤΕΥΞΕΙΣ\nΓΙΑ ΤΟ ΠΡΟΓΡΑΜΜΑ του ΣΥΡΙΖΑ, το οποίο στοχεύει σε ένα καλύτερο και δικαιότερο μέλλον για όλους, μίλησε ο υποψήφιος βουλευτής Μεσσηνίας και π. υπουργός Εσωτερικών, Αλέξης Χαρίτσης, σε συνέντευξή του στην ιστοσελίδα news247.gr. Παράλληλα ανέδειξε τις χαοτικές διαφορές με το αντίστοιχο πρόγραμμα της Νέας Δημοκρατίας, ενώ αναφέρθηκε στα πεπραγμένα της κυβέρνησης, αλλά στα σημεία που έγιναν λάθη.\nΟΙ ΔΙΑΦΟΡΕΣ ΜΕ ΤΗ Ν.Δ.\n«Ο ΣΥΡΙΖΑ δεν επενδύει στο φόβο αλλά στη λογική για ένα καλύτερο και δικαιότερο μέλλον που αντιπροσωπεύει το πρόγραμμά μας για όλους τους Έλληνες. Εκεί στοχεύουν οι δεσμεύσεις μας για 500 χιλ. νέες θέσεις εργασίας, για την ενίσχυση της μεσαίας τάξης με στοχευμένεςφοροελαφρύνσεις, τη δημιουργία ενός εύρωστου κοινωνικού κράτους, την παραγωγική ανασυγκρότηση της χώρας με πρωταγωνιστές τους νέους ανθρώπους, την κατοχύρωση ίσων δικαιωμάτων για όλες και όλους. Όλα αυτά δηλαδή που έχουν ήδη ξεκινήσει να υλοποιούνται τα τελευταία χρόνια και τώρα ζητάμε την ανανέωση της λαϊκής εντολής για να τα ολοκληρώσουμε και να τα διευρύνουμε.\nΗ αναξιοπιστία της ΝΔ δεν αφορά μόνο την οικονομία, αλλά δυστυχώς ακουμπά και τα εθνικά θέματα όπως το Μακεδονικό. Όπως έγινε πρόσφατα γνωστό, εδώ και 15 χρόνια η ΝΔ έχει συμφωνήσει την παραχώρηση με τον πιο επίσημο τρόπο του ονόματος «Μακεδονία» στους γείτονες, χωρίς κανέναν προσδιορισμό και χωρίς κανέναν όρο για αλλαγή της Συνταγματικής τους ονομασίας. Και όταν εμείς φέραμε μια συμφωνία που διασφαλίζει περισσότερα από όσα είχαν ποτέ διανοηθεί να διεκδικήσουν, τότε άρχισαν να υποκρίνονται τους Μακεδονομάχους, μιλούσαν για προδοσίες και ηγούνταν συλλαλητηρίων. Η ΝΔ επέλεξε συνειδητά να διχάσει τον ελληνικό λαό για να κερδίσει λίγες ψήφους. Πατριδοκαπηλεία, εθνολαϊκισμός και μικροπολιτική εκμετάλλευση ακόμη και σε κρίσιμα εθνικά θέματα! Και σήμερα, κανένας δεν γνωρίζει τι ακριβώς θα κάνει η ΝΔ με τη συμφωνία αν τυχόν εκλεγεί. Σε αυτές τις εκλογές διακυβεύεται το μέλλον της χώρας για τις επόμενες δεκαετίες, το αν θα συνεχίσει την πορεία ανάταξης και επούλωσης των μνημονιακών πληγών ή αν θα ξαναμπεί σε περιπέτειες από το ίδιο πολιτικό προσωπικό που λίγα χρόνια πριν την οδήγησε στη χρεοκοπία».\nΕΠΙΤΥΧΙΑ ΚΑΙ ΑΠΟΤΥΧΙΑ…\n«Το μεγαλύτερο επίτευγμα αυτής της κυβέρνησης είναι ότι έβγαλε τη χώρα από τα μνημόνια με την κοινωνία όρθια. Ότι ξανάστησε την οικονομία στα πόδια της, αντιμετώπισε την οξεία ανθρωπιστική κρίση και αναβάθμισε το κύρος της Ελλάδας διεθνώς. Δεν ήταν δεδομένο, ούτε αυτονόητο, διαφορετικά θα το είχαν καταφέρει άλλοι πριν από εμάς και δεν θα είχαμε γίνει ποτέ κυβέρνηση. Και τα καταφέραμε διότι δεν κάναμε τα μνημόνια πρόγραμμά μας, ούτε και υποχωρήσαμε σε πιέσεις από μεγαλύτερα ή μικρότερα συμφέροντα. Μοναδικός μας γνώμονας ήταν και είναι το συμφέρον της κοινωνικής πλειοψηφίας.\nΕκεί που πιστεύω ότι θα μπορούσαμε να τα έχουμε πάει καλύτερα είναι στο λεγόμενο μέτωπο της καθημερινότητας: στη μείωση της γραφειοκρατίας στο δημόσιο, την αναβάθμιση των δημόσιων υπηρεσιών και τη βελτίωση της λειτουργίας τους κ.ο.κ. Υπήρξε σαφώς αξιόλογο έργο και σε αυτόν τον τομέα, με πρωτοβουλίες για την ψηφιοποίηση του δημοσίου, τον εξορθολογισμό και τη στελέχωση των υπηρεσιών του με περισσότερο και πιο εξειδικευμένο προσωπικό. Θεωρώ ότι μπορούμε το επόμενο διάστημα να κινηθούμε πιο γρήγορα και με μεγαλύτερη αποφασιστικότητα, ερχόμενοι σε ρήξη με κατεστημένες νοοτροπίες και γραφειοκρατικές αδράνειες που λειτουργούν ως τροχοπέδη».


Σάλος από τα ρατσιστικά σχόλια σε βάρος του Μπόατενγκ | Ευρώπη | ANT1 News\nΔημοσίευση: 29 Μαΐου 2016 16:37\nΣάλος από τα ρατσιστικά σχόλια σε βάρος του Μπόατενγκ\nΘύελλα αντιδράσεων πυροδότησαν τα σχόλια ενός εκ των ηγετών του ακροδεξιού κόμματος AfD σε βάρος του Γερμανού διεθνή ποδοσφαιριστή.\nΝα απολογηθεί για τις δηλώσεις του υπαρχηγού της, Αλεξάντερ Γκάουλαντ, εναντίον του ποδοσφαιριστή της Εθνικής Ομάδας της Γερμανίας, Ζερόμ Μποατένγκ, αναγκάστηκε η επικεφαλής της Εναλλακτικής για την Γερμανία (AfD), Φράουκε Πέτρι, μετά τον θόρυβο που προκλήθηκε στα μέσα κοινωνικής δικτύωσης αλλά και την αντίδραση της ίδιας της Κυβέρνησης.\n«Ο κόσμος τον βρίσκει καλό ως ποδοσφαιριστή, αλλά δεν θα τον ήθελε για γείτονα», δήλωσε στην εφημερίδα «Frankfurter Allgemeine Sonntagszeitung» ο κ. Γκάουλαντ, αναφερόμενος στον Ζερόμ Μποατένγκ, ο οποίος έχει γεννηθεί στο Βερολίνο από Γερμανίδα μητέρα και πατέρα από την Γκάνα.\nΗ κα Πέτρι, με δήλωσή της στην εφημερίδα BILD, δήλωσε ότι ο υπαρχηγός της δεν είναι σε θέση να θυμηθεί εάν πράγματι έκανε αυτήν τη δήλωση. «Ζητώ συγγνώμη ανεξαρτήτως αυτού από τον κ. Μποατένγκ για την εντύπωση που δημιουργήθηκε», πρόσθεσε, ενώ στον προσωπικό της λογαριασμό στο Twitter έγραψε: «Ο Ζερόμ Μποατένγκ είναι ένας καταπληκτικός ποδοσφαιριστής και δικαίως μέλος της Εθνικής Ομάδας. Χαίρομαι για το Euro».\nΑπό την πλευρά του ο ίδιος ο Αλεξάντερ Γκάουλαντ επανήλθε δηλώνοντας ότι ποτέ δεν προσέβαλε τον κ. Μποατένγκ, όπως υπονόησε, σύμφωνα με τον ίδιο, η FAS. «Δεν τον γνωρίζω και δεν θα σκεφτόμουν να τον προσβάλω ως προσωπικότητα», δήλωσε, για να απαντήσει η εφημερίδα: «Η δήλωση του κ. Γκάουλαντ για τον Ζερόμ Μποατένγκ προέρχεται από συζήτηση του κ. Γκάουλαντ με τους δημοσιογράφους μας Έκχαρτ Λόζε και Μάρκους Βένερ την Τετάρτη στο Πότσνταμ. Και οι δύο συνάδελφοι κατέγραψαν το απόσπασμα, οι καταγραφές τους συμπίπτουν».\nΣε συνέντευξή του που θα δημοσιευθεί στην αυριανή BILD, ο υπουργός Εσωτερικών Τόμας Ντε Μεζιέρ δηλώνει ότι κάθε Γερμανός είναι τυχερός που ο Μποατένγκ παίζει ποδόσφαιρο για τη Γερμανία. «Ο Ζερόμ Μποατένγκ είναι σημαντικός πυλώνας της Εθνικής Ομάδας μας και ένα επαγγελματικό πρότυπο. Κάθε Γερμανός μπορεί να θεωρηθεί τυχερός να έχει τέτοιους ανθρώπους ως συμπαίκτες, Γερμανούς πολίτες και γείτονες. Με την πολύπλευρη κοινωνική του δραστηριότητα πέρα από το γήπεδο δίνει σημαντικά κίνητρα για τη συνοχή της χώρας μας. Αντιθέτως από την AfD».\nΕΝΟΤΗΤΕΣ Εθνική Γερμανίας, Εναλλακτική για τη Γερμανία, AfD, Μπόατενγκ, ρατσιστικά σχόλια, Ζερόμ Μπόατενγκ, Αλεξάντερ Γκάουλαντ


«Νέος» Απόλλων κόντρα στην Αταλάντα! | Goal News Cy\nGOAL«Νέος» Απόλλων κόντρα στην Αταλάντα!\n«Νέος» Απόλλων κόντρα στην Αταλάντα!\nΠολλές αλλαγές από τον Σωφρόνη Αυγούστη στην ενδεκάδα του Απόλλωνα για τον αποψινό αγώνα με την Αταλάντα. Ο Κύπριος τεχνικός προχώρησε σε διαφοροποιήσεις στο αρχικό σχήμα με τον Άλεφ να παίρνει θέση στο κέντρο της άμυνας, εξαιτίας των απουσιών των Ρομπέρζ και Πιτσιάν, και τον Ζελάγια στην κορυφή αντί του Μάγκλιτσα.\nΑπό εκεί και πέρα, κάτω από την εστία θα βρίσκεται (φυσικά) ο Βάλε και στην άμυνα οι Πέδρο (δεξιά), Γιούστε-Άλαν (στόπερ) και Βασιλείου (αριστερά). Στη μεσαία γραμμή οι ανασταλτικοί μέσοι θα είναι οι Άλαν και Σακέτι και επιτελικός ο Ντα Σίλβα. Η τριάδα της επίθεσης αποτελείται από τους Σαρδινέρο (δεξιά) – Παπουλής (αριστερά) και Ζελάγια.


Το Καλό και το Κακό - Σελίδα 2 • e-steki\nH Eileen έγραψε: στις 12:03, 24-08-10:\nΜπορεί κανείς να αντιληφθεί το καλό και το κακό από αρκετές σκοπιές. Άλλωστε όπως είπε η Μάρω κάτι που μπορεί να είναι καλό για εμένα μπορεί να μην είναι για κάποιον άλλο ή αν το θεωρεί κακό. Αυτό οφείλεται νομίζω στην προσωπική ηθική του κάθε ανθρώπου.\nΥπάρχουν ωστόσο κάποιες παραδοχές που είναι αποδεκτές από όλους, όπως για παράδειγμα ότι ο φόνος είναι μία κακή πράξη.\nΘα μπορούσαμε δηλ. να χαρακτηρίσουμε ως Καλό ή καλή πράξη αυτή που τα αποτελέσματα που επιφέρει ωφελούν το μεγαλύτερο δυνατό αριθμό ανθρώπων και ως Κακό ή κακή πράξη στο αντίθετο..\nH Isiliel Salus populi suprema lex esto έγραψε: στις 12:38, 24-08-10:\nΤι θα μας έλεγαν για το φόνο, οι στρατιώτες που πηγαίνουν στον πόλεμο για να υπερασπιστούν μια πατρίδα;\nΕίναι αυτό μια καλή πράξη υπό ορισμένες συνθήκες;\n...Αν σε ενδιαφέρει να προβληματιστείς περισσότερο, υπάρχει και το θέμα Ηθικά διλήμματα το οποίο αν το πιάσεις από την αρχή και το διαβάσεις, θα δεις ότι μάλλον δεν υπάρχουν "εύκολες" απαντήσεις σε θέματα ηθικής και καλού/κακού.\nH Eileen έγραψε: στις 12:44, 24-08-10:\nΑλλά και οι ίδιοι οι στρατιώτες δεν ευχαριστιούνται με αυτή τους την πράξη. Είναι αναγκαίο κακό (εκτός αν μιλάμε για φανατισμένους ανθρώπους). Εκεί πέρα είναι η ζωή σου ή η ζωή μου.\nΔεν είναι όμως σε όλες τις περιπτώσεις έτσι, για αυτό και αυτό που είπα βασίζεται σε πιο γενικό επίπεδο.\nH Himela σ' όποιον αρέσουμε... έγραψε: στις 14:39, 24-08-10:\nΠιστεύω οτι όλοι οι άνθρωποι έχουν τύψεις αν κάνουν κάτι κακό - άλλο που δεν το παραδέχονται ή δεν ακούν τη φωνούλα της συνείδησής τους.\nΠάντως ναι, μάλλον είμαι πολύ αθώα σε αυτό το θέμα...\nO MetalChest έγραψε: στις 16:49, 31-08-10:\nΤο καλό και το κακό υπάρχουν μέσα μας. Εμείς τους δίνουμε μορφή μέσα απο τις επιλογές και τις πράξεις μας. Πρέπει να συμφιλιωθούμε και με τις δυο πτυχές του εαυτού μας και να κραταμε μια ισορροπία.\nO SICX αναξιος αυτης, της ωραιοτερης ολων έγραψε: στις 12:43, 05-10-10:\nπαντως ειναι περιεργο πως λειτουργει ο κοσμος.....πηγαινουμε προς το καλο επειδη φοβομαστε το κακο, ουσιαστικα απομακρυνωμαστε...βεβαια πολλες φορες, 1000 μπορει σε μια μερα, γυρναμε προς το κακο, αυτο ειναι υγιες ωστε να αποζητουμε το καλο και παλι, διοτι διαφορετικα, θα πηγαιναμε ολοι στο καλο και στο τελος θα καταληγαμε να αναζηταμε το χειροτερο....\nH spiderw Oπου γης πατρίς!!! έγραψε: στις 12:59, 05-10-10:\nΤο καλό είναι αυτό που το αντιλαμβάνεσαι "καλά" και το κακό "κακά". Σε κάλυψα;\nO Buggs έγραψε: στις 15:08, 05-10-10:\nΚαι τα λεφτά; Τι λέει γι'αυτά η φωνούλα της συνείδησης;\nH spiderw Oπου γης πατρίς!!! έγραψε: στις 11:50, 06-10-10:\nΑτιμη φωνούλα. Φωνή βοώντος εν τη ερήμω!!!\nH mindcircus Open Mind, Open Heart έγραψε: στις 03:16, 15-03-12:\nΤο ζωγράφιζα παλιά\nO tsarachaf Do/Νot έγραψε: στις 03:54, 15-03-12:\nΤα πάντα περί του Καλού και του Κακού, δεν τα λέει όλη η εικόνα, αλλά κυρίως οι 2 τελείες...\nO Άγγελος έγραψε: στις 13:20, 15-03-12:\nτο γινκ γιανκ,βαζει οπου κακο μαυρο\nτο υγρο υπουλο και θηλυκο\nενο το καλο ειναι το αρσενικο\nναι τπ θετικο εσωστρεφες,υγρο ψυχρο θηλυκο(οπως πχ τα ζωδια του νερου) και το εξωστρεφες θερμο ξηρο επιθετικο αρσενικο(τα ζωδια της φωτιας πχ\nαλλα με τιποτα δεν ειναι καλο το ενα κακο το αλλο\nαν ειμαι τελειως λαθος ας με διορθωσει καποιος.\nO DrStrangelove έγραψε: στις 09:43, 19-03-12:\nΟι έννοιες καλό - κακό δεν αφορούν τα υπόλοιπα πλάσματα του πλανήτη. Το κακό αποκτά υπόσταση από τη στιγμή που σχηματίζεται αυτό που λέμε συνείδηση και κατά τη γνώμη μου η πάλη καλού - κακού έγινε σφοδρότερη από τη στιγμή που ο άνθρωπος απέκτησε συνείδηση και επίγνωση του θανάτου. Σε ένα δεύτερο στάδιο, οι έννοιες καλό και κακό αναποδογυρίστηκαν και διαστρεβλώθηκαν από κάποιες θρησκείες και αιρέσεις. Σωστά λες ότι το κακό δεν είναι ταυτόσημο με το σκοτεινό.\nO Mercury Madman with a blue box... έγραψε: στις 00:22, 20-03-12:\nΤο καλό και το κακό δεν υπάρχουν.\nΕίναι ανθρώπινη επινόηση για να περιορίσει τους ανθρώπους.\nΚλασσικό παράδειγμα ο φόνος.Εν καιρώ ειρήνης θεωρείται κάκιστο έγκλημα,Εν καιρώ πολέμου παρασημοφορούνε αυτούς που έχουν φάει τους περισσότερους εχθρούς.Νοιαζόμαστε μόνο όταν μας συμφέρει να νοιαστούμε.κάθε δευτερόλεπτο πεθαίνει και ένας(ίσως και περισσότεροι,δεν ξέρω) άνθρωποι.Ελάχιστοι όμως κάνουν κάτι για αυτό.\nΣτο σύμπαν δεν υπάρχει αντικειμενικό "Καλο" και "Κακό".Ότι "καλό" ή "κακό" γίνεται στην Γη δεν επιρεάζει στο έλάχιστο το σύμπαν.\nH Backdrop έγραψε: στις 00:52, 20-03-12:\n*Το καλό και το κακό είναι ένα* . (Ηράκλειτος)\n*ΟΥΔΕΙΣ ΕΚΩΝ ΚΑΚΟΣ* . Δηλαδή δεν είναι κανείς κακός με τη θέλησή του .(Σωκράτης από Αθήνα) .\n*ΚΑΚΙΑΣ ΑΠΕΧΟΥ* . (Θαλής ο Μιλήσιος) . Να απέχεις από την κακία .\n*Ν’ αγαπάτε τους εχθρούς σας, να εύχεστε γι’ αυτούς που σας καταριούνται, να κάνετε το καλό σ’ αυτούς που σας μισούνε.* (Χριστός) .\n*Έσπειρες την κακία , θα θερίσεις την αδικία* . (Βίβλος)\n….. Μερικές φράσεις που μας βοηθούσαν να κατανοήσουμε τι θα μπορούσε να είναι το «καλό» και το «κακό»…\nO Ανδρεας1991 rock n roll έγραψε: στις 08:50, 21-10-12:\nΔιαβασα ειλικρινα πολυ ωραιες και ενδιαφερουσες αποψεις για το τι μπορει να ειναι καλο η κακο. Αν το σκεφτουμαι θεωρω οτι και το καλο και το κακο ειναι απορεια της ηθικης. Διαβασα να γινονται αναφορες σε θρησκειες αλλα για να μπορεσουμε να βασιστουμε στα λεγομενα των διαφορων θρησκειων πρεπει πρωτα να αναφερουμε την προελευση της θρησκειας. Η θρησκεια λοιπον ειναι και αυτη με την σειρα της απορεια της ηθικης, μια ανωτερη δυναμη την οποια πρεπει να φοβομαστε αν καναμε μια κακη πραξη- μια πραξη που αντιβαινει στους κανονες ηθικης της καθε κοινωνιας. Τωρα οσων αφορα το τι μπορει να ειναι καλο και τι κακο? Καλο θα ελεγα οτι ειναι εκεινο που σε οδηγει στην ευτυχια χωρις να καταπατα νομους ηθικους και κακο ισως να ειναι εκεινο που σε εμποδιζει να φτασεις στην ευτυχια με την προυποθεση οτι αυτο στο οποιο θες να ευτυχισεις δεν καταπατα νομους ηθικους.\nΕπιπλεον ενα πολυ ομορφο παραδειγμα που περιγραφει την σχετικοτητα του καλου και τουκακου ειναι το διλημμα του heinz...\nH dimitra12345 12345 έγραψε: στις 22:43, 25-10-12:\nτο καλό και το κακό είναι οι πιο κοντινές σημασίες που υπάρχουν.....το όριο είναι σχεδόν αδιάκριτο άρα θα ήμουν αφελής αν έλεγα καλό είναι να χαμογελάς κακό να βρίζεις καλό να προστατεύεις κακό να σκοτώνεις........καλό είναι ότι διαγράφει τον πολιτισμό μας ή ότι μας θυμίζει τα ενστικτά μας.??? μην ξεχνάμε ....το καλό και το κακό υπήρχαν πριν τους νόμους και το σαβουαρ βιβρ....


Πυρετός – Καταρροή – Βήχας: Όλα όσα χρειάζεστε για να τα αντιμετωπίσετε | Pronews\nΠυρετός – Καταρροή – Βήχας: Όλα όσα χρειάζεστε για να τα αντιμετωπίσετε\nΗ κανονική θερμοκρασία είναι περίπου (36,6 - 37 °C) όταν λαμβάνεται από το στόμα, όταν λαμβάνεται δε από τον πρωκτό - ορθό η θερμοκρασία είναι περίπου 0,6 °C υψηλότερη (37,5 °C). Η κανονική θερμοκρασία του σώματος μπορεί να ποικίλει ανάλογα με το φύλο, την ηλικία, την ώρα της ημέρας, ακόμα και τις καιρικές συνθήκες. Ο πυρετός είναι ένα σύμπτωμα που προκαλείται από μια ποικιλία ασθενειών.\nΠεριοδικός πυρετός : Όταν η θερμοκρασία κυμαίνεται κατά την διάρκεια της ημέρας, ή μπορεί να εμφανιστεί μια ημέρα και να επαναληφθεί σε περίπου 1-3 ημέρες.\nΔιαλείπων πυρετός : Αυτός που "πάει" και "έρχεται" σε τακτά χρονικά διαστήματα.\nΠαίρνουμε την κατάλληλη προληπτική φαρμακευτική αγωγή, όταν ταξιδεύουμε σε άλλη χώρα.\nΚρύο: Όταν βρισκόμαστε σε εποχή που έχει χαμηλή θερμοκρασία, η ρινική περιοχή προσπαθεί να "ζεστάνει" τον αέρα που αναπνέουμε. Η επιπλέον ροή αίματος οδηγεί σε μεγαλύτερη παραγωγή βλέννας.\nΚρυολόγημα ή γρίπη: Προσπαθώντας ο οργανισμός να κρατήσει τους "εισβολείς" (μικρόβια, μικροοργανισμούς κλπ) έξω από τους πνεύμονες παράγει παραπάνω βλέννα.\nΧρόνιες νόσοι των πνευμόνων: Ένας παραγωγικός βήχας μπορεί να είναι "σημάδι" ότι μια ασθένεια, όπως η χρόνια αποφρακτική πνευμονοπάθεια (ΧΑΠ), χειροτερεύει, ή ότι έχετε κάποια επιπρόσθετη λοίμωξη.